След германската капитулация на 11 ноември 1918 г., която слага край на войната, Рьом продължава военната си кариера като адютант в Райхсвера. Той е един от старшите членове на "Bayerisches Freikorps für den Grenzschutz Ost" („Баварски свободен корпус за източен граничния патрул“) на полковник фон Епп, оформен в Ohrdruf през април 1919 г. Корпусът спомага за унищожението на създадената Баварска съветска република на 3 май 1919 г. През 1919 г. Рьом се присъединява към Германската работническата партия ("DAP"), която през следващата година (на 24 февруари 1920 г.) става Националсоциалистическата германска работническа партия ("NSDAP"). Скоро се запознава с Адолф Хитлер, и те стават политически съюзници и близки приятели. Начело е на "Reichskriegsflagge" запасна войска по времето на Бирения пуч и заема Министерството на войната за шестнадесет часа.